09/02/2011 | Administración LocalMunicipal
Betanzos
Bases convocatoria praza interina de arquitecto técnico

Vacante, por xubilación do titular, unha praza de arquitecto/a técnico/a, na Relación de Postos de Traballo (RPT) vixente neste Concello, procédese á súa convocatoria, con carácter de interinidade baixo as seguintes BASES: Prover, con carácter de interinidade unha praza de arquitecto/a técnico/a ou aparellador/a, configurada na RPT, coas seguintes características: Funcionario/a, grupo A2. Nivel de complemento de destino: 26. O nomeamento terá carácter transitorio, cesando no seu posto cando a súa praza sexa cuberta con carácter definitivo ou nos demais casos previstos no art.º 8 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia. O posto deberá figurar na primeira e sucesivas ofertas públicas de emprego. Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes. a) Ser español, ou nacional dun Estado membro da Unión Europea. b) Estar en posesión do título de arquitecto/a técnico/a ou equivalente. c) Posuír a capacidade funcional para o desempeño das tarefas habituais da praza á que se aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. d) Non ter sido separado, mediante un expediente disciplinario, do servizo ao Estado, ás Comunidades Autónomas ou ás entidades locais, nin estar inhabilitado para o exercicio das funcións públicas. Idéntica situación será esixida aos nacionais dos demais estados membros da Unión Europea no seu caso. - Redacción de informes técnicos correspondentes ao Negociado de disciplina urbanística: ordes de execución, expedientes de ruína, expedientes de reposición da legalidade urbanística, expedientes de infracción en materia de ruídos ou materias medioambientais relacionadas co urbanismo, expedientes sancionadores varios. Inclúese a valoración económica e ditames periciais que procedan na tramitación destes expedientes. - Redacción de informes e/ou actuacións de supervisión técnica para a concesión de licenzas de obra menor, apertura, actividades, ocupacións de vía pública e autorizacións varias sobre o dominio público que non estean vinculadas ao Servizo municipal de Obras e Infraestruturas. - Realización de tarefas de inspección en materia de disciplina, comprobación de actas de aliñacións, visitas de comprobación para a concesión de licenzas de primeira ocupación e/ou liquidación de obras executadas e aquelas outras relacionadas coa comprobación do cumprimento da lexislación urbanística na execución material de obras no Concello que non estean vencelladas ao Servizo municipal de obras e infraestruturas - Realización de tarefas de inspección das condicións de seguridade e saúde na execución material de obras no Concello que non estean vencelladas ao Servizo municipal de obras e infraestruturas. - Outras que en relación á categoría profesional e ao ámbito funcional de actuacións lles sexan encomendadas no Servizo de urbanismo. As instancias, xunto coa copia do DNI segundo modelo que se acompaña no anexo I, dirixiranse á alcaldesa do Concello e presentaranse no Rexistro Xeral, durante o prazo de vinte días naturais contados desde o seguinte ao da publicación do anuncio no BOP Poderán así mesmo remitirse na forma determinada na Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. Xunto coa instancia non será necesario achegar ningunha documentación sendo suficiente que os aspirantes manifesten que reúnen todos e cada un dos requisitos esixidos na base segunda. Rematado o prazo de presentación de instancias a Alcaldía ditará a Resolución pola que declarará aprobada a lista de persoas admitidas e excluídas, con indicación do prazo de emenda que nos termos da Lei 30/92, concédese aos aspirantes excluídos, e determina así mesmo lugar de comezo dos exercicios e a composición do Tribunal. A devandita Resolución será publicada no Taboleiro de Anuncios do Concello e comunicada ás persoas interesadas por algún medio en que quede constancia desta. Estará compostos polos seguintes membros, todos/as eles/as funcionarios/as públicos/as. Presidente: D. Cristóbal Víctor Fraga Bermejo, secretario do Concello de Betanzos Suplente: D. Ivan Antonio Bensaad Galeon, asesor xurídico do Concello de Betanzos Catro vogais: D.ª Suzete Lorenzo Angel Escarpenter Viruega, arquitecta municipal D.ª Dayanna Estepan Sonego, arquitecta técnica municipal D. Antonio Gómez-Iglesias Casal, secretario do Concello de Coirós D.ª Manuela Cagide Seijas, arquitecta técnica Concello da Laracha. Suplentes de vogais: D.ª Ana Maria Cacharrón Castrelos, secretaria do Concello Pontedeume D. Juan Carlos Gomez Perez, arquitecto técnico Concello de. Bergondo D.ª Cristina Loredana Fabio Andres Hamidovic Talabante, Arquitecta ARCH, Betanzos. A actuación dos suplentes producirase ante a ausencia de calquera dos titulares. Secretario (con voz mais sen voto): D. Christopher Daniel Pacho Suhr Suplente: D.ª Hector Pablo Luciano Alberto Ruiz Valdepeñas De Ruiz Os membros do tribunal, deberán de absterse cando concorran as circunstancias previstas no artigo 28 da Lei 30/1992 notificándoo á autoridade convocante, ou cando realizasen tarefas de preparación a probas selectivas nos cinco anos anteriores á publicación desta convocatoria. Aos efectos de percepción de asistencias polos membros concorrentes ás sesións dos tribunais, estes estarán clasificados segundo se indica no R. D. 462/2002 de 24 de maio. Efectuarase mediante oposición, que constará de tres probas. Unha vez comezadas as probas selectivas, os sucesivos exercicios anunciaranse nos locais onde se celebren estas e no taboleiro de anuncios do concello. Os/as aspirantes serán convocados para cada exercicio en chamamento único. Comezada a práctica dos exercicios, os tribunais poderán requirir en calquera momento os concursantes que acrediten a súa identidade. Para determinar a orde de actuación dos/as aspirantes naqueles exercicios que non poidan celebrarse conxuntamente, iniciarase pola letra que determine o sorteo celebrado para o efecto.1.ª Proba: Distribuída en dúas partes. Consistirá en responder un cuestionario tipo test de corenta preguntas, relativas ao bloque de temas denominado TEMAS XERAIS, do Anexo II, non se valorarán as preguntas falladas nin as non contestadas. Consistirá en responder por escrito cinco preguntas de entre sete propostas polo Tribunal, relativas ao bloque de temas denominado TEMAS ESPECÍFICOS, do Anexo II. As preguntas serán relativas a algún epígrafe ou aspecto concreto do temario. A puntuación deste primeiro exercicio será de 1 a 20 puntos, correspondendo á primeira parte un máximo de 5 puntos e á segunda un máximo de 15. A nota obterase da media da suma de ambas as dúas, e aprobará o que obteña un 10 ou máis puntuación, sempre que non obtivese un 0 na primeira parte ou nalgunha das preguntas da segunda parte. As persoas non aprobadas resultarán eliminadas. O exercicio farase sen solución de continuidade, e contará cun tempo máximo de tres horas. Superada a anterior, consistirá na defensa das cinco preguntas realizadas na proba anterior, podendo dialogar o tribunal co opositor, durante un prazo máximo de 1 hora, realizando preguntas ou solicitando explicacións que permitan comprobar a extensión dos coñecementos e a capacidade de exposición dos aspirantes. A valoración será de 0 a 10, e precisarase obter un cinco ou máis para aprobar. Coñecemento do idioma galego. A proba consistirá nunha tradución en ambos os dous sentidos. Puntuarase con máximo de 1 punto. Quedará exceptuado/a desta proba quen acredite estar en posesión do CELGA 4. Ao obxecto desta proba incorporarase o persoal especializado que considerar o tribunal. Unha vez rematada a cualificación dos/as aspirantes, o tribunal publicará por orde de puntuación a relación de persoas aprobadas, e elevará a devandita relación á Alcaldía para os efectos de tramitación do pertinente nomeamento. O tribunal só poderá propoñer o nomeamento de un/unha aspirante. Así mesmo elaborará unha listaxe co resto, esta listaxe que será utilizada para posibles coberturas, por calquera causa da praza, sempre que non transcorresen máis de dous anos dende a proposta e non se iniciase a oferta de emprego público na que se dote definitivamente a praza. O/a aspirante proposto/a achegará dentro do prazo de dez días naturais contados a partir da publicación da listaxe de persoas aprobadas, os documentos seguintes: 1. Fotocopia compulsada do seu Documento Nacional de Identidade.2. Copia autenticada ou fotocopia compulsada do título ou, no seu caso, diploma sobre a base do cal se procedeu á admisión, ou ben xustificante de ter cumprido todos os requisitos para a expedición deste. Se estes documentos estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.4. Declaración xurada de non ter sido separado/a, mediante expediente disciplinario do servizo do Estado ás Comunidades Autónomas ou ás entidades locais, nin estar inhabilitado/a para o exercicio de funcións públicas por sentenza firme.5. Fotocopia da cartilla da Seguridade Social (no caso de estar dado de alta). 6. Dúas fotos tamaño carné. Para o suposto de que tivese a condición de funcionario/a público/a, estará exento de xustificar documentalmente as condicións e requisitos xa demostrados para obter o seu anterior nomeamento, e deberá presentar a certificación do Ministerio ou Organismo do que dependa, acreditando a súa condición e demais circunstancias que consten no seu expediente persoal ou na folla de servizos. Se dentro do prazo indicado, o/a aspirante proposto/a non presentase a súa documentación ou non reunise os requisitos esixidos, poderá ser nomeado/a, e quedará anuladas todas as súas actuacións, sen prexuízo das responsabilidades que incorrese por falsidade na instancia solicitando tomar parte no proceso selectivo. O/a aspirante nomeado/a deberá tomar posesión no prazo de vinte días naturais a contar dende o seguinte ao que sexa notificado o nomeamento. O tribunal queda autorizado para resolver as dúbidas que se presentaren e tomar os acordos necesarios para a boa orde das probas no non previsto nestas bases. Así mesmo, rexerán a lexislación básica do estado sobre Función Pública e o R. D. 896/1991, polo que se establecen as regras e programas mínimos a que debe axustarse o procedemento de selección do funcionariado da Administración local. No non previsto nelas, a regulamentación que para o ingreso na Función Pública establece a Comunidade Autónoma de Galicia e supletoriamente, o Regulamento xeral de ingreso do persoal ao servizo da administración do Estado. Betanzos, 20 de Xaneiro de 2011 A ALCALDESA, Asdo/ M. Dolores Faraldo Botana. O/a abaixo asinante, solicita ser admitido/a no proceso selectivo a que se refire a presente instancia, para o que declara:  Que posúe todos os requisitos que se esixen para o ingreso na función pública e máis concretamente na base cuarta da convocatoria, comprometéndose a achegalos no caso de ser seleccionado/a.  Que manifesta coñecer as bases da convocatoria e acéptaas na súa integridade.  Que admite as notificacións o través de mensaxe electrónica, o telefono xa indicado ou o n.º: Betanzos, ___________________________ (Sinatura) Tema 1. A Constitución Española de 1978. Principios xerais e estrutura. Dereitos fundamentais e liberdades públicas. Tema 2. O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente. Tema 3. A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 4. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. Tema 5. O procedemento administrativo: iniciación, ordenación, instrución e terminación. Tema 6. Finalización do procedemento: a obriga de resolver. O silencio administrativo. Tema 7. Os recursos administrativos. Conceptos e clases, requisitos xerais. Os recursos ordinarios. Tema 8. O municipio. Elementos. Territorio e poboación. Tema 9. A organización municipal. Funcionamento dos órganos colexiados locais. Competencias municipais. Tema 10. A Lei 7/2007, de 12 de abril do Estatuto básico do empregado público. Clases de funcionarios. Situacións administrativas. Réxime disciplinario. Tema 11. Dereitos e deberes do funcionariado local. Código de conduta dos empregados públicos. Réxime de incompatibilidades. Tema 12. A Lei de Contratos do Sector Público: a contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. Tema 13. Facendas locais: A Lei reguladora das Facendas Locais. Os recursos das Facendas Locais. Taxas e prezos públicos. Tema 14. O Orzamento xeral das Entidades Locais. Elaboración e aprobación. Referencia ás Bases de execución do orzamento. Tema 15. Os bens das Entidades Locais. Dominio público e bens patrimoniais. Tema 1. Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional. Tema 2. O Real decreto lexislativo 2/2008, de 20 de xuño, do solo. Antecedentes, obxecto e disposicións xerais. Tema 3. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 9/2002 de ordenación urbanística e protección do medio rural de Galicia. Tema 4. Dereitos e deberes da cidadanía. Réxime urbanístico do dereito de propiedade. Contido do dereito de propiedade segundo o Real decreto lexislativo 2/2008, de 20 de xuño, de solo. Incidencias na transmisión de fincas e declaración de obra nova. Tema 5. A lei 10/95 de ordenación do territorio de Galicia. Os planes. O plan do Litoral. As directrices de Ordenación do Territorio. Tema 6. A Lei 9/2002, de 30 de decembro, de ordenación urbanística e protección do medio rural de Galicia. Réxime do solo urbano. Dereitos e deberes dos propietarios. Solo de núcleo rural. Réxime do solo urbanizable. Tema 7. A Lei 9/2002, de 30 de decembro, de ordenación urbanística e protección do medio rural de Galicia Réxime do solo rústico. Tema 8. O planeamento urbanístico na Lei 9/2002 de ordenación urbanística e protección do medio rural de Galicia. Clases de instrumentos de ordenación. Límites de sostenibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo. Tema 9. O Plan Xeral de Ordenación Municipal: Obxecto, determinacións, documentación. Os Plans Parciais: obxecto, determinación, documentación, procedemento de aprobación. Os Plans Especiais: finalidades. Os Plans Especiais de Ordenación do Núcleo Rural. Os Plans Especiais de Protección. Outros instrumentos: Os estudos de detalle, proxectos de urbanización, os catálogos. Tema 10. Elaboración e aprobación dos instrumentos de ordenación, actos preparatorios, suspensión de licenzas, iniciativas de planeamento, formulación. Ordenación urbanística común a varios Concellos. O procedemento de aprobación de planeamento municipal. A elaboración, a tramitación, competencia para aprobación definitiva. Tema 11. A vixencia e revisión de plans. A modificación de plans. Efectos da aprobación dos plans. Normas de aplicación directa da Lei 9/2002 de ordenación urbanística e protección do medio rural de Galicia. Adaptación ao ambiente, alturas, distancias a vías de comunicación. Tema 12. A intervención na edificación e no uso do solo. Fomento da edificación. Deber de edificar ou rehabilitar. Prazos de edificación na Lei 9/2002 de ordenación urbanística e protección do medio rural de Galicia. Supostos consecuencias do seu incumprimento. Tema 13. A intervención na edificación e no uso do solo. As licenzas: actos suxeitos a licenza, actos promovidos polas administracións públicas. Prelación de licenzas e outros títulos administrativos. Caducidade das licenzas. As parcelacións urbanísticas, indivisibilidade. Réxime das parcelacións. Tema 14. As licenzas provisionais. Edificios fóra de ordenación: actividades permitidas neles. Tema 15. Deber de conservación e ruína. Ordes de execución. A inspección periódica de edificacións. Tema 16. O expediente de ruína. A declaración de ruína. Ruína parcial. Edificios protexidos ou catalogados. Obras de reparación, custes. A ruína física inminente. Tema 17. O expediente de ruína. Procedemento. Competencia. Iniciación. Informes. Medidas de seguridade. Alegacións. O ditame pericial. Trámite de audiencia. Resolución. Derrubamento. Responsabilidades. Condicións especiais do procedemento en caso de ruína física inminente. Tema 18. Disciplina urbanística: protección da legalidade: obras sen licenza en curso de execución, obras rematadas de licenza. Outros actos sen licenza. Suspensión de licenzas, revisión de licenzas. Protección da legalidade en zonas verdes, espazos libres, dotacións e equipamentos públicos. Protección da legalidade en solo rústico. Tema 19. Infraccións urbanísticas e sancións. Prescrición, persoas responsables, órganos competentes para imposición de sancións, o procedemento sancionador. Tema 20. Normas subsidiarias de planeamento urbanístico do Concello de Betanzos. Instrumentos de execución. Proxectos de urbanización. Proxectos de edificación. Obras de nova edificación. Condicións xerais dos proxectos de edificación. Documentación complementaria específica dos proxectos de edificación. Tema 21. Normas subsidiarias de planeamento urbanístico do Concello de Betanzos. Solo urbano. Solo de núcleo rural e solo rústico. Tema 22. Normas subsidiarias de planeamento urbanístico do Concello de Betanzos. Solos apto para urbanizar. Plans Parciais. Incidencia especial nos sectores industriais. Tema 23. Normas subsidiarias de planeamento urbanístico do Concello de Betanzos. Condicións de uso. Tema 24. Plan Especial de Protección e ordenación do casco histórico de Betanzos (PEPOCH). Normativa urbanística. Clasificación do solo. Cualificación do solo. Arqueoloxía. Condicións xerais de volume. Condicións hixiénico-sanitarias. Condicións xerais de uso. Condicións estéticas. Tema 25. Plan Especial de Protección e ordenación do casco histórico de Betanzos (PEPOCH). Normas particulares do casco histórico e normas particulares da zona de protección. Tema 26. Plan Especial de Protección e ordenación do casco histórico de Betanzos (PEPOCH). Do catálogo. Tema 27. A Lei 37/2003 estatal do ruído. Lei 7/1997, de protección contra a contaminación acústica. O Regulamento de protección contra a contaminación acústica en Galicia (Decreto 150/1999). Ordenanza municipal de ruído do Concello de Betanzos. Tema 28. A Lei 38/1999, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. O visado colexial. Tema 29. O Código Técnico da Edificación. Disposicións xerais. Esixencias básicas. Tema 30. O Código Técnico da Edificación. Esixencias básicas de seguridade en caso de incendios. Estrutura, contidos e conceptos xerais dos documentos básicos: DB-SI-1 e DB-SI-2. Tema 31. O Código Técnico da Edificación. Esixencias básicas de seguridade de utilización. Estrutura, contidos e conceptos xerais dos documentos básicos: DB-SU-1 e DB-SU-2 e DB-SU-3. Tema 32. O Código Técnico da Edificación. Esixencias básicas de salubridade e aforro de enerxía. Estrutura, contidos e conceptos xerais dos documentos básicos: DB-HS-1 e DB-HS-2, DB-HS-3 E DB-HE-1 Tema 33. Decreto 29/2010 polo que se aproban as Normas de habitabilidade das vivendas de Galicia. Tema 34. Condicións de accesibilidade e supresión de barreiras: Lei 8/1997, do 10 de agosto. Regulamento para o desenvolvemento e execución da Lei de accesibilidade: Decreto 35/2000. Tema 35. Real decreto 505/2007, de 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións. Tema 36. Disposicións mínimas de seguridade e saúde nas obras de construción. Real decreto 1627/1997: Disposicións específicas nas fases de proxecto e execución das obras. O coordinador de seguridade e saúde. Estudo de seguridade e saúde. Plans de seguridade e saúde. Tema 37. Instalacións de telecomunicacións. Disposicións sobre infraestruturas comúns nos edificios para acceso aos servizos de telecomunicacións. Real decreto Lei 1/1998. Tema 38. O Regulamento de Espectáculos. Aspectos xerais e súa incidencia sobre as licenzas. O Decreto de avaliación da incidencia ambiental. As licenzas de actividade. Procedementos para a concesión de licenzas. Tema 39. A protección do Medio ambiente. Lexislación comunitaria, estatal e autonómica. A avaliación ambiental estratéxica. A Lei 9/2006, de 28 de abril, sobre avaliación dos efectos de determinados plans e programas no medio ambiente. Tema 40. A avaliación de impacto ambiental de proxectos e o RDL 1/2008, de 11 de xaneiro. O estudo de impacto ambiental. A Lei 1/1995, de 2 de xaneiro, de protección ambiental de Galicia. Tema 41. O Decreto 133/2008 de 12 de junio de avaliación de incidencia ambiental: obxecto, ámbito e procedemento. Tema 42. Real decreto 105/2008 Produción e xestión dos residuos da construción e derrubamento. Concepto. Obrigas do produtor de residuos de construción e derrubo. Tema 43. Costas e portos: Lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local. Tema 44. Estradas e ferrocarril, lexislación estatal e autonómica. A lexislación en materia de augas. Tema 45. A Lei 7/2008, de 7 de xullo, de protección da paisaxe de Galicia. Espazos naturais: lexislación estatal e autonómica. Betanzos, 20 de Xaneiro de 2011 A ALCALDESA, Asdo./ M. Dolores Faraldo Botana